Diari Oficial de la Generalitat Valenciana


Sumari del DOGV 9818, del 28-03-2024 (2024/2624)

RESOLUCIÓ de 22 de març de 2024, del director general d'Ordenació Educativa i Política Lingüística, per la qual es convoca la prova externa per a l'obtenció del títol de Baccalauréat per a l'alumnat que ha cursat el programa de doble titulació de Batxiller-Baccalauréat i que l'ha completat en el curs acadèmic 2023-2024 a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9818

Data del DOGV
:   28-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2624


Data del document
:   22-03-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 22 de març de 2024, del director general d'Ordenació Educativa i Política Lingüística, per la qual es convoca la prova externa per a l'obtenció del títol de Baccalauréat per a l'alumnat que ha cursat el programa de doble titulació de Batxiller-Baccalauréat i que l'ha completat en el curs acadèmic 2023-2024 a la Comunitat Valenciana. [2024/2624]  
Mitjançant el Reial decret 102/2010, de 5 de febrer, modificat pel Reial decret 95/2014, de 14 de febrer, es va regular l'ordenació dels ensenyaments acollits a l'acord entre el Govern d'Espanya i el Govern de França relatiu a la doble titulació de Batxiller i de Baccalauréat en centres docents espanyols, i es va establir que l'alumnat pot obtindre el títol de Baccalauréat si, a més de superar totes les matèries de Batxillerat, supera una prova externa específica.  
L'Ordre ministerial EDU/2157/2010, de 30 de juliol, modificada per l'Ordre ministerial EDU/1961/2015, de 24 de setembre, de 2015, va establir el currículum dels ensenyaments acollits a l'acord abans esmentat i els requisits per a l'obtenció de la doble titulació de Batxiller i de Baccalauréat, va determinar que les matèries específiques objecte de la prova externa són Llengua i Literatura franceses i Història d'Espanya i França i va regular l'estructura de la prova de cadascuna d'estes matèries.  
La Secretaria d'Estat d'Educació, per la Resolució de 21 de juliol de 2023, dicta instruccions relatives al programa de doble titulació Batxiller i de Baccalauréat corresponents al curs 2023-2024 i establix diversos criteris relatius a l'organització i el desenvolupament de la prova externa per a l'obtenció del títol de Baccalauréat.  
La Resolució de 7 de maig de 2018, de la Conselleria d'Educació, Investigació, Cultura i Esport, va autoritzar la implantació d'un programa experimental de Batxillerat per a impartir el currículum mixt relatiu a la doble titulació de Batxiller i Baccalauréat en l'IES Professor Broch i Llop de Vila-real i en l'IES Ausiàs March de Manises durant el curs escolar 2018-2019. Posteriorment, la Resolució de 23 d'abril de 2019, de la Conselleria d'Educació, Investigació, Cultura i Esport, va autoritzar la implantació del programa experimental de Batxillerat Batxibac en l'IES Carrús d'Elx durant el curs 2019- 2020 i va prorrogar l'autorització d'este mateix programa a l'IES Professor Broch i Llop de Vila-real i a l'IES Ausiàs March de Manises durant el curs 2019-2020. La Resolució de 25 de maig de 2022, de la Conselleria d'Educació, Cultura i Esport, va autoritzar la implantació del programa experimental de Batxillerat Batxibac en els centres IES Bellaguarda d'Altea, IES José Ballester Gozalvo de València i IES Arabista Ribera de Carcaixent durant el curs 2022-2023, i es va prorrogar l'autorització del programa Batxibac per als centres IES Professor Broch i Llop de Vila-real, IES Ausiàs March de Manises i IES Carrús d'Elx durant el curs 2022-2023. La Resolució de 20 d'abril de 2023, de la Conselleria d'Educació, Cultura i Esport, va prorrogar l'autorització del programa Batxibac en els centres IES Professor Broch i Llop de Vila-real, IES Ausiàs March de Manises, IES Carrús d'Elx, IES Bellaguarda d'Altea, IES José Ballester Gozalvo de València i IES Arabista Ribera de Carcaixent durant el curs 2023-2024.  
  
  
D'acord amb les normatives esmentades, correspon a la Conselleria d'Educació, Universitats i Ocupació organitzar la prova externa per a obtindre el títol de Baccalauréat. Per la qual cosa i d'acord amb l'article 10 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
Únic  
Convocar la prova externa per a obtindre el títol de Baccalauréat per a l'alumnat que ha cursat el programa de doble titulació de Batxiller-Baccalauréat i que l'ha completat en el curs acadèmic 2023-2024 en un centre autoritzat de la Comunitat Valenciana, d'acord amb les bases que es detallen en l'annex I.  
  
Contra esta resolució, que no esgota la via administrativa, es pot interposar un recurs d'alçada davant del secretari autonòmic d'Educació en el termini d'un mes a comptar des de l'endemà de publicar-se, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 22 de març de 2024.- El director general d'Ordenació Educativa i Política Lingüística: Ignacio Martínez Arrúe.